পাশাপাশি এ কথা না বললেই নয় যে, আমাদের অর্থনৈতিক মেরুদ- আর আগের মতো দুর্বল নেই। এখন অনেক বেশি শক্তিশালী। নিজস্ব অর্থায়নে আমরা পদ্মা সেতু নির্মাণে এগিয়ে চলেছি। এরই মধ্যে এই প্রকল্পের ৫৭ শতাংশের কাজ শেষ হয়েছে। মুন্সীগঞ্জের মাওয়া থেকে শরীয়তপুরের জাজিরা পর্যন্ত ৬ দশমিক ১ কিলোমিটার সেতুটির নির্মাণকাজ শেষ হলে ঢাকার সঙ্গে দক্ষিণ ও পশ্চিমের ২১ জেলার সঙ্গে সরাসরি সড়ক যোগাযোগ স্থাপিত হবে; যা বাংলাদেশের ভৌত কাঠামো গঠনে বিশেষ ভূমিকা পালন করবে বলেই সবার বিশ্বাস। এখানেই শেষ নয়, ২০০৯ সাল থেকে এ পর্যন্ত সড়ক খাতের উন্নয়নে ২৫৪টি প্রকল্পের কাজ শেষ হয়েছে। একই সময়ে ভৌত কাঠামো উন্নয়নে নেওয়া হয়েছে আরো ২৮১টি নতুন প্রকল্প।